**စူပါ မာရီယို ရမ်း(န်)** (အင်္ဂလိပ်: **Super Mario Run**) ဆိုသည်မှာ နစ်တန်းဒိုးမှ ပြင်ဆင်မွမ်းမံ၍ ၂၀၁၆ခုနှစ်၌ အိုင်အိုအက်စ်(အင်္ဂလိပ်: iOS)အတွက် ထုတ်လုပ်ဖြန်ချိခဲ့ပြီး၊ ၎င်းနောက်ပိုင်းတွင်မှ အန်းဒရွိုက်(အင်္ဂလိပ်: Android)အတွက်ပါ ထပ်မံ၍ ထုတ်လုပ်ဖြန့်ချိခဲ့သော ပလက်ဖော်မာ(အင်္ဂလိပ်: Platformer)အမျိုးအစား ဗီဒီယိုဂိမ်းတစ်ခုဖြစ်သည်။ ၎င်းဂိမ်းသည် နစ်တန်းဒိုး၏ လုပ်ငန်းလည်ပတ်နေဆဲဖြစ်သော သက်တမ်းရင့် ပင်မလုပ်ငန်းခွဲတစ်ခု၏ အစိတ်အပိုင်းဖြစ်သည့်အပြင် ၎င်း၏ ပထမဆုံး မိုဘိုင်းဂိမ်းလည်းဖြစ်လေသည်။ စူပါ မာရီယို ရမ်း(န်) ဂိမ်းကစားသူသည် မြင်ကွင်း၌ သူ့ဘာသူပြေးလွှားနေသော *မာရီယို* (သို့) အခြား ဇာတ်ကောင်တစ်ကောင်အား ထိန်းကျောင်းခုန်ပေါက်၍ ဒင်္ဂါးများစုဆောင်းခြင်း၊ ရန်သူအမျိုးမျိုးနှင့် အတားအဆီးအခက်အခဲအမျိုးမျိုးကို ရင်ဆိုင်ကျော်လွှားခြင်းများပြုလုပ်၍ ကစားရသည်။

၎င်းသည် ***‘စူပါ မာရီယို’*** ဂိမ်းတစ်ခုဖြစ်သည့်အားလျော်စွာ ဂိမ်း၏အစဦးဆုံးတွင် ဂိမ်းဇာတ်လမ်းသွား အဓိကဖြစ်လာစေသော ပါဝင်နေကြအဖြစ်အပျက်ဖြစ်သည့် ***ဘောက်ဇာ***(*မာရီယို၏ ရန်သူတော် ဆရာကြီးဇာတ်ကောင်*)၏ ဖမ်းဆီးခြင်းခံထားရသော ***မက်မွန်မင်းသမီး***(*မှိုပြည်ထောင်၏ မင်းသမီး*)အား ***မာရီယို*** မှ သွားရောက်ကယ်တင်ရမည့် ဇာတ်ကွက်ပါဝင်သည်။ မည်သို့ပင်ဖြစ်စေ ဂိမ်းကစားသူသည် ထို ဘောက်ဇာ ဖျက်ဆီးခဲ့သော ‘မှိုတိုင်းပြည်အား ပြန်လည်တည်ဆောက်ခြင်း’ ကိစ္စကိုလည်း ပြုလုပ်ရမည်ဖြစ်သည်။

ဤဂိမ်းသည် မိုဘိုင်းဂိမ်းခလုပ်များသုံး၍ အဆင်ပြေစွာကစားနိုင်ရန်အတွက် လိုက်လျောညီထွေပေးထားသော ဂိမ်းကစားခြင်းသဘောတရားများနှင့် အခြားသော အထူးပံ့ပိုးထားမှုများပါဝင်သည်။ *စူပါ မာရီယို ရမ်း(န်)*တွင် ပထမပုံစံ ဂိမ်းဖြစ်သော ပင်မဇာတ်လမ်းသွားဂိမ်း၏ ရှေ့ဆုံးအခန်း(၃)ခန်းအား အခမဲ့ကစားနိုင်ပြီး ကျန်အခန်းများကို ဆက်ကစားလိုလျှင် တစ်ကြိမ်တည်းသောငွေပေးချေမှု ပြုလုပ်ရန်လိုအပ်ပြီး ၎င်းငွေပေးချေမှုသည် ဂိမ်း၌ပါဝင်သည့် ကိစ္စအားလုံးအတွက်ဖြစ်ပြီး ဂိမ်းကစားသူအတွက်လည်း တသက်စာအပြီးအပြတ်ဖြစ်သည်။ ဆိုလိုသည်မှာ ထိုဂိမ်းအား မိုဘိုင်းမှ ဖျက်လိုက်ပြီး၊ နောင်တွင် ပြန်လည်ထည့်သွင်းကစားပါကလည်း ထပ်မံဝယ်ယူရန် မလိုအပ်တော့ခြင်းဖြစ်သည်။

ဂိမ်းကစားခြင်း
--------------

**စူပါ မာရီယို ရမ်း(န်)** ဂိမ်းသည် မြင်ကွင်းဘေးတိုက်သို့ သူ့ဘာသူပြေးနေသော ဇာတ်ကောင်အား ထိန်းကျောင်းကစားရသည့် ပလက်ဖောင်း ဂိမ်းတစ်ခုဖြစ်သည်။ 

### ပထမပုံစံ ဂိမ်း ( Tour )

*မာရီယို* သည် *မက်မွန်မင်းသမီး*၏ ရဲတိုက်သို့လာရောက်လည်ပတ်ရန်ဖိတ်ကြားမှုကို လက်ခံရသည့်ဇာတ်ကွက်ဖြင့် စတင်ထားပြီး၊ ၎င်းဇာတ်ကွက်၌ပင် *ဘောက်ဇာ*မှ ‘*မက်မွန်မင်းသမီးအား ဖမ်းဆီးခေါ်ဆောင်သွားခြင်း* ’ နှင့် ‘*မှိုတိုင်းပြည်အား ဖျက်ဆီးခြင်း* ’ တို့ကို ဂိမ်းကစားသူအား မျက်ဝါးထင်ထင်မြင်တွေ့စေပြီး ဘောက်ဇာ၏ လုပ်ဆောင်ချက်များကို ပြန်ကုစားရန် *မာရီယို*အားတာဝန်ပေးခြင်းဖြင့် ဂိမ်းစတင်ထားသည်။  ဂိမ်းကစားပုံမှာ- မာရီယိုသည် ဘယ်မှ ညာသို့ သူ့ဘာသူပြေးနေပြီး သေးငယ်သည့် ကွက်လပ်များနှင့် ရန်သူ၊ အတားအဆီးများကိုလည်း အလိုအလျောက် ဖြတ်ကျော်သည်။ ဂိမ်းကစားသူအနေဖြင့် ၎င်းထက်ပိုကြီးသော အတားအဆီးများအားကျော်လွှားရန် ထိတွေ့မျက်နှာပြင်ကို ထိခြင်းဖြင့် မာရီယိုအား ထိန်းကျောင်းနိုင်သည်။

### ဒုတိယပုံစံ ဂိမ်း ( Toad Rally )

ပထမပုံစံ ဂိမ်း (ဇာတ်လမ်းသွား 'Tour')အပြင်၊ ဂိမ်းကစားသူသည် အခြားကစားသူများ၏ ရလဒ်များ မှတ်တမ်းတင်ထားသည့် ကစားပွဲများသို့ ဝင်ရောက်စိန်ခေါ်၍ ကစားနိုင်သော **Toad Rally** ဆိုသည့် အခြားပုံစံ ဂိမ်းလည်းပါဝင်သည်။ ဂိမ်းကစားသူသည် **Toad Rally** သို့ ဝင်ရောက်ကစားရန်အတွက် ကစားခွင့်လက်မှတ် ‘*Rally Ticket*’ ကိုသုံးရန်လိုအပ်ပြီး၊ ၎င်း လက်မှတ်မှာ ပထမပုံစံ ဂိမ်းမှ ရရှိ၊ My Nintendo အကောင့်မှ ဒင်္ဂါးများလဲလှယ်ခြင်း (သို့) အခြား ဂိမ်းတွင်းတာဝန်များ ဆောင်ရွက်ခြင်းတို့ဖြင့် ရရှိနိုင်သည်။

### တတိယပုံစံ ဂိမ်း ( Kingdom Build )

တတိယပုံစံ ဂိမ်းတွင် ဂိမ်းကစားသူသည် မိမိကိုယ်ပိုင် ***မှိုတိုင်းပြည်*** ကို ဖန်တီးရန်နှင့် စိတ်ကြိုက် အလှဆင်မွမ်းမံနိုင်ရန် ရရှိထားသည့် ဂိမ်း၏ သမရိုးကျဒင်္ဂါးများကို အသုံးပြု၍ တည်ဆောက်အလှဆင်ရသည်။ 

### ထပ်တိုးပုံစံသစ် ဂိမ်းများ

နစ်တန်းဒိုးသည် ဂိမ်းဖြန့်ချိပြီးနောက်ပိုင်းတွင်လည်း ထူးခြားသောတင်ဆက်မှုများ နှင့် အခြားအပြောင်းအလဲများ၏ မိတ်ဆက်ပေးများ နှင့် ဂိမ်းအဆင့်မြှင့်တင်သည့် အပ်ဒိတ်များ ဖြန့်ချိခဲ့သည်။

* ***Remix Run*** ။ အပ်ဒိတ်များမှ ထပ်တိုးပုံစံသစ် ဂိမ်းဖြစ်သော "Remix Run"သည် ပထမပုံစံပြီးနောက် ဒုတိယလူကြိုက်အများဆုံးဖြစ်သည်။ ၎င်း၏ အဆင့်တစ်ခုစီတိုင်းမှာ ပြီးစီးရန် စက္ကန့်အနည်းငယ်သာ ကြာသည်။
* ***Friendly Run*** ။ အပ်ဒိတ်များမှ ထပ်တိုးပုံစံသစ် ဂိမ်း နောက်တစ်ခုဖြစ်သော ဒုတိယပုံစံ ဂိမ်း*Toad Rally*အား မိတ်ဖြစ်ဆွေဖြစ် ကစားရသော "***Friendly Run***" ဂိမ်းသည် ဆော့ကစားရန်အတွက် ကစားခွင့်လက်မှတ်(Rally Ticket)များ မလိုအပ်တော့ပေ။ သို့သော် တစ်နေ့လျှင် (၅)ကြိမ်သာ ကစားနိုင်ပြီး၊ ဂိမ်းကစားသူအနေဖြင့်လည်း အနိုင်ရပါကလည်း ဒင်္ဂါးများ ရရှိနိုင်မည်မဟုတ်ပေ။

မှတ်စုများ
----------

1. ↑  Additional work by DeNA and SRD

ကိုးကား
-------

1. ↑  Heater၊ Brian (December 15, 2016)။ Super Mario Run is a hopeful glimpse of Nintendo's mobile ambitions။ *TechCrunch*။
2. ↑  Moser၊ Cassidee (December 15, 2016)။ What Is Super Mario Run? Everything You Need to Know။ *Shacknews*။
3. ↑  McAloon၊ Alissa (December 15, 2016)။ With the launch of Super Mario Run, Nintendo's mobile push has begun။ *Gamasutra*။
4. ↑  Hussain၊ Tamoor။ Mario Coming to iPhone and iPad in Super Mario Run။ *GameSpot*။
5. ↑  Oxford၊ Nadia။ Mario Comes to iOS in Super Mario Run။ *USGamer*။ 2 April 2019 တွင် မူရင်းအား မော်ကွန်းတင်ပြီး။  13 September 2021 တွင် ပြန်စစ်ပြီး။
6. ↑  Frank၊ Allegra။ Super Mario Run's most polarizing mode is Toad Rally။ *Polygon*။
7. ↑  Hussain၊ Tamoor။ Mario Coming to iPhone and iPad in Super Mario Run။ *GameSpot*။
8. ↑  Kohler၊ Chris။ 7 Surprising Insights Into Super Mario Run, Straight From Shigeru Miyamoto။ *Wired*။
9. ↑  "Super Mario Run's new rapid-fire remix mode is just what the game needed"။
10. ↑  Calvert၊ Darren (31 January 2017)။ The Pressure Is Off With Super Mario Run's New Easy Mode။ *Nintendo Life*။  31 January 2017 တွင် ပြန်စစ်ပြီး။

ပြင်ပလင့်များ
-------------

* တရားဝင် ဝက်ဘ်ဆိုဒ်

နောက်ထပ်ကြည့်ရန်
----------------

* နစ်တန်းဒိုး
* အိုင်အိုအက်စ်
* အန်းဒရွိုက်